2021. gada 16. decembrī

Nāciju kauss Insbrukā, Austrijā

Piektdien, 17. decembrī norisināsies pēdējais Nāciju kauss pirms svētku brīvdienām. Nedēļas nogalē, 18. un 19. decembrī pamatsacensības norisināsies Austrijas pilsētā Insbrukā.

Par vietu pamatsacensībās cīnīsies Riks Kristens Rozītis, Artūrs Dārznieks, Sigita Bērziņa un Elīna Ieva Vītola. Latvijas izlasei pievienojies arī junioru dutes Eduards Ševics-Mikelševics/Lūkass Krasts, kuri arī startēs kvalifikācijas sacensībās. Pagājušajā nedēļas nogalē, 11. decembrī trešajā Junioru pasaules kausā, kas norisinājās Insbrukā junioru divvietīgā ekpāža izcīnīja sudraba godalgu.

Pārējie sportisti ir izcīnījuši vietu stiprāko grupā pēc iegūtajiem punktiem pēdējos trijos Eberspacher pasaules kausa posmos. Stiprāko grupa – 12 dāmas, 15 vīri un 12 divvietīgās ekipāžas.

Pēc aizvadītiem četriem pasaules kausa posmiem kopvērtējuma tabulā ceturtajā vietā ar 231 punku – Kendija Aparjode, ar 206 punktiem piektājā vietā – Elīza Tīruma. 228 punkti un ceturtā vieta Kristeram Aparjodam. Gintam Bērziņam 138 punkti un 11. pozīcija. Andrim Šicam/Jurim Šicam ar 295 punktiem otrā vieta. Savukārt Mārtiņam Botam/Robertam Plūmem 167 punkti un 8. vieta.

Eberspacher pasaules kausa piektajam posmam startēt pieteikušies 171 sportists no 28 valstīm.

Latvijas Nacionālās kamaniņu sporta izlases startiem seko līdzi tiešraidē Sportacentrs.com TV un interneta portālā Sportacentrs.com.

Sestdiena, 18. decembris

10.30 Pirmais brauciens – Vīri
12.05 Otrais brauciens - Vīri
13.40 Pirmais brauciens – Divvietīgās ekipāžas
15.05 Otrais brauciens – Divvietīgās ekipāžas

Svētdiena, 19. decembris

10.30 Pirmais brauciens – Sievietes
11.55 Otrais brauciens – Sievietes
13.15 BMW Sprinta kauss – Vīri
14.00 BMW Sprinta kauss – Divvietīgās ekipāžas
14.35 BMW Sprinta kauss – Sievietes

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456